දැයට කිරුළ ප්‍රදර්ශනය නැරඹීම සඳහා විසිලක්ෂ පනස් දහසක ජනගඟක් පෙරේදා (9) මධ්‍යම රාත්‍රි වන විට (දින හයක් තුළ) අනුරාධපුර ඔයාමඩුවට පැමිණ නව වාර්තාවක් තබා ඇතැයි දැයට කිරුළ කමිටු සභාපති සහ විදුලි සංදේශ හා තොරතුරු තාක්ෂණ අමාත්‍ය රංජිත් සියඹලාපිටිය මහතා සඳහන් කළේය.මෙතෙක් පැවැති දැයට කිරුළ ප්‍රදර්ශන සඳහා වැඩිම ජන සහභාගීත්වය සිදු වූයේ බුත්තල දැයට කිරුළ ප්‍රදර්ශනයට වන අතර එය දහනව ලක්ෂ අනූ දහසකි. (19 90000).එමෙන්ම එක් දිනකදී පන් ලක්ෂ හතළිස් දහස (540000) ඉක්මවමින් දිනක් තුළ පැමිණ වැඩිම පිරිසද ඉකුත් දුරුතු පොහෝ දින (8) අනුරාධපුර ඔයාමඩුවේදී සිදු වූ බව සියඹලාපිටිය මහතා පෙන්වා දෙයි.ඊයේ (10) දිනය අවසන් වන විට ලක්ෂ විපහක (2500000) සහභාගීත්වයක් සිදුවෙමින් තිබූ අතර හෙට (12) අවසන් දිනය වනවිට හතළිස් ලක්ෂයකට (4000000) ආසන්න පිරිසක් සහභාගී වනු ඇතැයි තමා අපේක්ෂා කරන බවද අමාත්‍යවරයා පැවසීය.රටේ ජනතාව කෝටි දෙකක් (2) වන අතර මේ වනවිට සමස්ත ජනතාවගෙන් සියයට දහයකට (10%) අධික ජනතාවක් සහභාගිවීමෙන් පෙනි යන්නේ දැයට කිරුළ වැඩපිළිවෙළ දිනෙන් දින ජනතාවට කිට්ටුවන බවකි.